ddrg/super_eurlex huggingface dataset:
(5)

Kõrge esindaja tegi 4. juunil 2020 liidu nimel avalduse viimaste sündmuste kohta Venezuelas, mis hõlmab Venezuela ülemkohtu 26. mai 2020. aasta otsust kinnitada Luis Parra rahvuskogu presidendiks. Avalduses rõhutati liidu seisukohta, et Luis Parra niinimetatud valimisteni viinud hääletusvoor ei olnud õiguspärane, sest selle puhul ei austatud õiguslikku menetlust ega demokraatlikke põhiseaduslikke põhimõtteid. Avalduses märgiti samuti, et viimased arengusuunad on Venezuela pikka aega kestnud institutsioonilist ja poliitilist kriisi veelgi süvendanud ning kahandanud riigis demokraatlikku ja põhiseaduslikku tegutsemisruumi. Avalduses korrati liidu seisukohta, et kestliku lahenduse Venezuela kriisile toob üksnes tõeline ja kaasav poliitiline protsess, ning rõhutati, et liit on vastu igasugusele vägivallale, sealhulgas mis tahes sõjalisele või vägivaldsele sissetungile. Sellega seoses märkis liit, et hiljuti astuti samm õiges suunas, kui riiklikud osalejad jõudsid kokkuleppele humanitaarabi suhtes, ning rõhutas vajadust, et kõik pooled peavad tegema üheskoos ja konstruktiivsel viisil tööd selle nimel, et leevendada Venezuela rahva äärmuslikke kannatusi, mida COVID-19 pandeemia on veelgi süvendanud.
(4)

Euroopa Parlamendi ja nõukogu määruse (EL) 2017/625 (5) kohaldamisalasse kuuluvate ametlike kontrollide ja muude ametlike toimingute korral on komisjoni rakendusmäärusega (EL) 2020/466 (6) lubatud liikmesriikidel kuni 1. veebraurini 2021 kohaldada ajutisi meetmeid, et ohjata COVID-19ga seotud eriolukorras riske, mis on seotud inimeste, loomade ja taimede tervise ning loomade heaoluga. Nimetatud kuupäevani tuleks jätkata ka rakendusmääruses (EL) 2020/977 sätestatud erandite kohaldamist. Samas on rakendusmääruse (EL) 2020/977 artikli 1 lõigetega 3, 5 ja 6 ette nähtud proovide arvu, täiendavate pisteliste kontrollkäikude ning etteteatamata kontrollide ja kontrollkäikude minimaalne protsendimäär arvestatud aasta lõikes. Seega ei tuleks kõnealuste erandite kohaldamise lõppu muuta.
2.

Ali Coscun NAMOGLU

Sünniaeg: 27.11.1956 Passi või ID-kaardi number: 11096919534 Kodakondsus: Türgi Sugu: mees

Ali Coscun Namoglu on Türgi naftaettevõtte Türkiye Petrolleri A.O. (TPAO) uurimisosakonna asedirektor. Ali Coscun Namoglu on oma ametikohal seotud TPAO avamerel toimuva süsivesinike uurimistegevuse planeerimise, juhtimise ja teostamisega. See hõlmab ka TPAO allpool kirjeldatud puurimistegevust, milleks Küprose Vabariik ei ole luba andnud. Ebaseaduslikult puurisid: a) TPAO puurimisalus Yavuz Küprose Vabariigi territoriaalvetes 2019. aasta juulist septembrini; b) TPAO puurimisalus Yavuz Küprose Vabariigi majandusvööndis, millest Küpros on teavitanud ÜROd ja mille piirid on kindlaks määratud lepingus Egiptusega, 2019. aasta oktoobrist kuni 2020. aasta jaanuarini; c) TPAO puurimisalus Yavuz Küprose Vabariigi majandusvööndis, millest Küpros on teavitanud ÜROd ja mille piirid on kindlaks määratud lepingus Egiptusega ning lepingus Iisraeliga, 2020. aasta jaanuarist aprillini; d) TPAO puurimisalus Yavuz Küprose Vabariigi majandusvööndis, millest Küpros on teavitanud ÜROd ja mille piirid on kindlaks määratud lepingus Egiptusega, 2020. aasta aprillist septembrini; e) TPAO puurimisalus Fatih Küprose Vabariigi majandusvööndis, millest Küpros on teavitanud ÜROd, Küprose territoriaalvete läheduses, 2019. aasta novembrist 2020. aasta jaanuarini; f) TPAO puurimisalus Fatih Küprose Vabariigi majandusvööndi lääneosas, millest Küpros on teavitanud ÜROd, 2019. aasta maist novembrini.
(6)

Komisjon jälgis, et täiendavad tollimaksud ei ületaks Maailma Kaubandusorganisatsiooni vaidluste lahendamise organi lubatud määra. Nimetatud summat võib praegu pidada selliseks, et see stimuleerib täitma kaubanduseeskirju ja kergendab ELi ettevõtjate olukorda, kuna see tagab, et praeguses majandusolukorras Ameerika Ühendriikide suurte tsiviilõhusõidukite ja muude selliste toodete suhtes võetavad meetmed on piisavalt sarnased Ameerika Ühendriikide kehtestatud vastumeetmetega.
(7)

Pidades silmas määruse (EÜ) nr 1107/2009 artikli 17 esimese lõigu eesmärki, ei ole kõnealuste toimeainete rakendusmäärustega (EL) 2017/195, (EL) 2017/555, (EL) 2018/1266 ja (EL) 2018/670 antud heakskiidu kehtivusaja pikendamised enam õigustatud. Seepärast on asjakohane sätestada, et haloksüfop-P ja pentsükurooni heakskiidu kehtivusajad lõpevad kuupäevadel, mil need aeguksid juhul, kui ei toimu pikendamist. Toimeainete kaltsiumfosfiidi, denatooniumbensoaadi, imidaklopriidi ja dzeeta-tsüpermetriini heakskiidu aegumiskuupäevad olid enne pikendamist 2019. aastal. Seepärast tuleks kõnealuste toimeainete aegumiskuupäevaks kehtestada võimalikult varajane kuupäev, andes liikmesriikidele piisavalt aega neid toimeaineid sisaldavate taimekaitsevahendite lubade tagasi võtmiseks.
(4)

24. septembril 2020 tegi kõrge esindaja liidu nimel avalduse, milles märgiti, et „ametisse nimetamisel“ ja Aljaksandr LUKAŠENKA poolt Valgevenes saadud uuel mandaadil puudub igasugune demokraatlik legitiimsus. Avalduses rõhutati, et liit ootab Valgevene ametivõimudelt, et nad loobuksid viivitamatult edasistest Valgevene rahva vastu suunatud repressioonidest ja vägivallast ning vabastaksid viivitamatult ja tingimusteta kõik kinnipeetud, sealhulgas poliitvangid.
(6)

Samuti tuleks meelde tuletada, et viimase viie aasta jooksul on Ameerika Ühendriikide turul juba täheldatud mõningast liigset tootmisvõimsust, mille tõttu on mitu riiki (nt Brasiilia, Hiina, Peruu, Colombia) pidanud võtma vastu või taastama meetmed, et piirata Ameerika Ühendriikidest pärit kütusena kasutatava taastuvallikatest toodetud etanooli impordi määra. On selge, et varem Ameerika Ühendriikidest nendele turgudele eksporditud kogused võidakse nüüd ümber suunata teistele turgudele, näiteks ELi turule. Peale selle tuleks meelde tuletada, et ELi dumpinguvastased meetmed kütusena kasutatava taastuvallikatest toodetud etanooli suhtes tunnistati kehtetuks 2019. aasta mais.
(3)

Lisaks on delegeeritud määruse (EL) 2019/2035 artikliga 46 ette nähtud teatavad erandid kõnealuse õigusakti artiklis 45 sätestatud peetavate lammaste ja kitsede jälgitavusnõuetest. See hõlmab alla 12 kuu vanuseid lambaid ja kitsi pidavate ettevõtjate võimalust identifitseerida oma loomad ühe elektroonilise kõrvamärgi abil, millel on kordumatu registreerimisnumber ja identifitseerimiskood, kui sellised loomad kavatsetakse pärast kogumist või nuumamist viia samas liikmesriigis asuvasse tapamajja. Pärast delegeeritud määruse (EL) 2019/2035 vastuvõtmist sai komisjon teatavatelt sidusrühmadelt ja liikmesriikidelt mitmeid märkusi kõnealuse erandi kohaldamise võimaliku mõju kohta, mida peeti lamba- ja kitsekasvatajate jaoks liiga tülikaks, võttes eelkõige arvesse kõnealuste loomakasvatajate poolt inimtoiduks tapetud loomade eest saadud madalat turuhinda. Võttes arvesse määruse (EL) 2016/429 artikli 118 lõikes 3 esitatud kaalutlusi, võib pidada tavalist kõrvamärki või sõrgatsile kinnitatavat tavalist tähist piisavaks, et tagada jälgitavuse tase, kui eri päritoluettevõtetest pärit peetavad noorlambad ja -kitsed viiakse pärast nuumamist tapamajja. Samuti saab piisava jälgitavuse taseme tagada ainult siis, kui sellised liikumised registreeritakse ühtses andmebaasis ja toimuvad seega samas liikmesriigis, mis on vajalik ka enamiku muude delegeeritud määruse (EL) 2019/2035 artiklis 46 sätestatud erandite puhul.
1)

A osa muudetakse järgmiselt: a) lisatakse punktid g–n: „g) direktiivi 2007/46/EÜ IX lisa punkti 2 kohaselt asjakohasel vastavustunnistuse näidisel märgitud komplekteerimisetapp – kuni 30. juunini 2021 registreeritud sõidukite puhul, kui see on olemas, ja alates 1. juulist 2021 registreeritud sõidukite puhul kõigil juhtudel; h) vastavustunnistuse kandes 0.4 märgitud sõidukikategooria; i) vastavustunnistuse kandes 1 märgitud telgede arv – kuni 31. detsembrini 2020 registreeritud sõidukite puhul, kui see on olemas, ja alates 1. jaanuarist 2021 registreeritud sõidukite puhul kõigil juhtudel; j) vastavustunnistuse kandes 16.1 märgitud suurim tehniliselt lubatud täismass; k) vastavustunnistuse kandes 49.1 märgitud tootja arvepidamisfaili krüptograafilise räsi jäljend – kuni 31. detsembrini 2021 registreeritud sõidukite puhul, kui see on olemas, ja alates 1. jaanuarist 2022 registreeritud sõidukite puhul kõigil juhtudel; kuni 30. juunini 2025 registreeritud sõidukite puhul võivad liikmesriigid esitada ainult krüptograafilise räsi esimesed kaheksa tähe- või numbrimärki; l) vastavustunnistuse kandes 49.5 märgitud CO2 eriheide – kuni 30. juunini 2021 registreeritud sõidukite puhul, kui see on olemas, ja alates 1. juulist 2021 registreeritud sõidukite puhul kõigil juhtudel; m) vastavustunnistuse kandes 49.6 märgitud keskmine kandevõime – kuni 30. juunini 2021 registreeritud sõidukite puhul, kui see on olemas, ja alates 1. juulist 2021 registreeritud sõidukite puhul kõigil juhtudel; n) registreerimise kuupäev.“
(6)

Rahvusvaheline Mereuurimise Nõukogu (ICES) on märkinud, et Läänemere lääneosa räime biomass on ICESi alarajoonides 20–24 vaid 48 % kudekarja biomassi piirväärtusest (Blim), millest allpool võib paljunemisvõime olla vähenenud. Seepärast soovitati ICESi 29. mail 2020 antud iga-aastases kalavarude nõuandes Läänemere lääneosa räime nullpüüki. Seepärast tuleks vastavalt määruse (EL) 2016/1139 artikli 5 lõikele 2 võtta kõik asjakohased parandusmeetmed, et tagada asjaomaste kalavarude kiire taastumine maksimaalse jätkusuutliku saagikuse tagamiseks vajalikul tasemel. Lisaks eeldab see säte täiendavate parandusmeetmete vastuvõtmist. Selleks tuleb arvesse võtta ühise kalanduspoliitika ja eelkõige kava eesmärkide saavutamise ajakava, võttes arvesse võetud parandusmeetmete oodatavat mõju, pidades samal ajal kinni eesmärgist saavutada majanduslik, sotsiaalne ja tööhõivealane kasu, nagu on sätestatud määruse (EL) nr 1380/2013 artiklis 2. Seetõttu ja kooskõlas määruse (EL) 2016/1139 artikli 4 lõikega 4 on asjakohane, et Läänemere lääneosa räime püügi võimalused kehtestatakse tasemel, mis on madalam kalastussuremuse tasemete vahemikust, et võtta arvesse selle varu biomassi vähenemist ICESi alarajoonides 20–24.
2)

Punktis „B osa: Metallid“ muudetakse tabelit järgmiselt: a) teine rida asendatakse järgmisega: „Tinaoksiidid ja -hüdroksiidid ex 2825 90 85 10 3 600 “ b) viies rida asendatakse järgmisega: „Tantalaadid ex 2841 90 85 30 30“ c) seitsmes rida asendatakse järgmisega: „Tantaalkarbiidid ex 2849 90 50 10 770“
1)

I lisa muudetakse järgmiselt: a) tabelit „1. KATEGOORIA“ muudetakse järgmiselt: i) ALFA-fenüülatsetoatsetonitriili käsitlev kanne asendatakse järgmisega: Aine CN-nimetus (kui see on teistsugune) CN-kood CAS-nr „α-fenüülatsetoatsetonitriil (APAAN) 2926 40 00 4468-48-8“; ii) (1R,2S)-(-)-kloroefedriini käsitlevas kandes asendatakse CN-kood „2939 99 00“ CN-koodiga „2939 79 90“; iii) (1S,2R)-(+)-kloroefedriini käsitlevas kandes asendatakse CN-kood „2939 99 00“ CN-koodiga „2939 79 90“; iv) (1S,2S)-(+)-kloropseudoefedriini käsitlevas kandes asendatakse CN-kood „2939 99 00“ CN-koodiga „2939 79 90“; v) (1R,2R)-(-)-kloropseudoefedriini käsitlevas kandes asendatakse CN-kood „2939 99 00“ CN-koodiga „2939 79 90“; vi) lisatakse järgmised kanded CN-koodidest tulenevas järjekorras: Aine CN-nimetus (kui see on teistsugune) CN-kood CAS-nr „Metüül-3-(1,3-bensodioksool-5-üül)-2-metüüloksiraan-2-karboksülaat (PMK metüülglütsinaat) 2932 99 00 13605-48-6 3-(1,3-bensodioksool-5-üül)-2-metüüloksiraan-2-karboksüülhape (PMK glütsiidhape) 2932 99 00 2167189-50-4 α-fenüülatsetoatseetamiid (APAA) 2924 29 70 4433-77-6 Metüül-2-metüül-3-fenüüloksiraan-2-karboksülaat (BMK metüülglütsidaat) 2918 99 90 80532-66-7 2-metüül-3-fenüüloksiraan-2-karboksüülhape (BMK glütsiidhape) 2918 99 90 25547-51-7 Metüül-α-fenüülatsetoatsetaat (MAPA) 2918 30 00 16648-44-5“; b) tabelisse „ALAMKATEGOORIA 2A“ lisatakse järgmine kanne CN-koodidest tulenevas järjekorras: Aine CN-nimetus (kui see on teistsugune) CN-kood CAS-nr „Punane fosfor 2804 70 00 7723-14-0“; c) tabelis „ALAMKATEGOORIA 2B“ asendatakse antraniilhapet käsitlevas kandes CN-kood „2922 43 00“ CN-koodiga „ex 2922 43 00“; d) tabelis „3. KATEGOORIA“ asendatakse väävelhapet käsitlevas kandes CN-kood „2807 00 10“ CN-koodiga „2807 00 00“.
„1.

GAO Qiang

Sünniaeg: 4. oktoober 1983 Sünnikoht: Shandongi provints, Hiina Aadress: Room 1102, Guanfu Mansion, 46 Xinkai Road, Hedong District, Tianjin, Hiina Kodakondsus: Hiina Sugu: mees

Gao Qiang on seotud operatsiooniga Cloud Hopper, mis on selliste väljastpoolt liitu pärinevate märkimisväärse mõjuga küberrünnete seeria, mis kujutavad liidule või selle liikmesriikidele välisohtu, ning märkimisväärse mõjuga küberrünnete seeria, mis on suunatud kolmandate riikide vastu. Operatsiooni Cloud Hopper käigus rünnati rahvusvaheliste ettevõtjate infosüsteeme kuues maailmajaos, sealhulgas liidus asuvate ettevõtjate omasid, ning saadi loata juurdepääs tundlikele äriandmetele, põhjustades sellega suurt majanduslikku kahju. Operatsiooni Cloud Hopper korraldaja on tuntud nime all APT10 (Advanced Persistent Threat 10) (teise nimega Red Apollo, CVNX, Stone Panda, MenuPass ja Potassium). Gao Qiangi võib olla seotud APT10ga, sealhulgas APT10 juhtimis- ja kontrollitaristuga. Lisaks töötas Gao Qiang Huaying Haitai heaks, mis on operatsiooni Cloud Hopper toetamise ja hõlbustamise eest loetellu kantud üksus. Tal on sidemed Zhang Shilongiga, kes on samuti kantud loetellu seoses operatsiooniga Cloud Hopper. Gao Qiangi seostatakse seega nii Huaying Haitai kui ka Zhang Shilongiga.
(1)

Selleks et tagada volitatud ettevõtja staatuse andmiseks määruse (EL) nr 952/2013 (edaspidi „tolliseadustik“) artikli 39 punktis a sätestatud tollialaste õigusaktide ja maksueeskirjade mis tahes tõsiste või korduvate rikkumiste, sealhulgas taotleja majandustegevusega seotud raskete kuritegude puudumise kriteeriumi ühetaoline rakendamine, on vaja selgitada komisjoni rakendusmääruse (EL) 2015/2447 (2) artikli 24 teatavaid sätteid. Esiteks on vaja selgitada, et rikkumiste osas on kriteerium täidetud, kui ükski haldus- või kohtuasutus ei ole teinud otsust, mille kohaselt üks artikli 24 lõike 1 punktis b osutatud isikutest on viimase kolme aasta jooksul selliseid rikkumisi toime pannud. Rikkumiste aluseks olevad asjaolud peavad olema aset leidnud viimase kolme aasta jooksul, isegi kui haldus- või kohtuasutus võib mõnel juhul olla teinud nende asjaolude põhjal otsuse pärast kõnealuse kolme aasta möödumist. Teiseks on vaja selgitada, et tollialaste õigusaktide ja maksueeskirjade tõsiste või korduvate rikkumiste hulgast on asjakohased need, mis on seotud kõnealuse artikli punktis b osutatud isikute majandustegevusega. Kolmandaks on vaja selgitada, milliseid muid isikuid peale taotleja tuleb sõltuvalt taotleja organisatsioonilisest struktuurist selle kriteeriumiga seoses hinnata.
„12

Lemmikloomatoit, k.a koerte närimiskondid

a) Kui tegu on töödeldud lemmikloomatoidu ja koerte närimiskontidega: artikli 35 punkti a alapunktides i ja ii nimetatud materjalid. b) Kui tegu on töötlemata lemmikloomatoiduga: artikli 35 punkti a alapunktis iii nimetatud materjalid.

Lemmikloomatoit ja koerte närimiskondid peavad olema toodetud vastavalt XIII lisa II peatükile.

a) Kui tegu on töötlemata lemmikloomatoiduga: määruse (EL) nr 206/2010 II lisa 1. osas või määruse (EÜ) nr 798/2008 I lisas loetletud kolmandad riigid, millest liikmesriigid lubavad importida samade liikide loomade värsket liha ja lihaga konte. Kaladest saadud materjali puhul otsuse 2006/766/EÜ II lisas loetletud kolmandad riigid. b) Kui tegu on koerte närimiskontidega ja muu kui töötlemata lemmikloomatoiduga: määruse (EL) nr 206/2010 II lisa 1. osas loetletud kolmandad riigid ja (JP) Jaapan, (EC) Ecuador, (LK) Sri Lanka, (TW) Taiwan, (SA) Saudi Araabia (ainult töödeldud lemmikloomatoit, mis on valmistatud kodulindudest); (GE) Gruusia (ainult töödeldud lemmikloomatoit, v.a konservid). Kalamaterjalidest saadud töödeldud lemmikloomatoidu puhul otsuse 2006/766/EÜ II lisas loetletud kolmandad riigid.
(6)

Ravimiamet on veterinaarravimite komitee arvamuste põhjal soovitanud kehtestada lidokaiini jääkide piirnormid veiste puhul, kuid on jõudnud järeldusele, et lidokaiini jääkide piirnormide kehtestamine sigade puhul seoses teatava vanuse ja kasutusviisiga ei ole inimeste tervise kaitsmiseks vajalik.
2)

Lisasse 2 „Dumpinguvastaste ja/või tasakaalustavate tollimaksude määrad, mida kohaldatakse tingimusel, et sama toote suhtes kohaldatakse kaitsemeedet“ lisatakse lisa 2.18: „LISA 2.18 Komisjoni 6. oktoobri 2020. aasta rakendusmäärus (EL) 2020/1408, millega kehtestatakse lõplik dumpinguvastane tollimaks teatavate Indoneesiast, Hiina Rahvavabariigist ja Taiwanist pärit kuumvaltsitud roostevabade teraslehtede ja -rullide impordi suhtes ja nõutakse lõplikult sisse kõnealuse impordi suhtes kehtestatud ajutine tollimaks (ELT L 325, 7.10.2020, lk 26). Riik Äriühing TARICi lisakood Algne lõplik dumpinguvastane tollimaks Dumpinguvastane tollimaks, kui kohaldatakse kaitsemeedet Indoneesia PT Indonesia Guang Ching Nickel and Stainless Steel Industry C541 17,3 0,0 % Indoneesia PT Indonesia Tsingshan Stainless Steel C547 17,3 0,0 % Indoneesia Kõik teised äriühingud C999 17,3 0,0 % Hiina Rahvavabariik Shanxi Taigang Stainless Steel Co., Ltd. C163 19,0 0,0 % Hiina Rahvavabariik Taiyuan Taigang Daming Metal Products C542 19,0 0,0 % Hiina Rahvavabariik Tisco Guangdong Stainless Steel Service Center Co., Ltd C543 19,0 0,0 % Hiina Rahvavabariik Tianjin TISCO & TPCO Stainless Steel Co. Ltd. C025 19,0 0,0 % Hiina Rahvavabariik Fujian Fuxin Special Steel Co., Ltd. C544 14,6 0,0 % Hiina Rahvavabariik Zhenshi Group Eastern Special Steel Co., Ltd. C558 9,2 0,0 % Hiina Rahvavabariik Xiangshui Defeng Metals Co., Ltd C545 17,5 0,0 % Hiina Rahvavabariik Fujian Dingxin Technology Co., Ltd. C546 17,5 0,0 % Hiina Rahvavabariik Kõik teised äriühingud C999 19,0 0,0 % Taiwan Yieh United Steel Co. C032 4,1 0,0 % Taiwan Tang Eng Iron Works Co. Ltd. C031 4,1 0,0 % Taiwan Walsin Lihwa Co. C548 7,5 0,0 % Taiwan Kõik teised äriühingud C999 7,5 0,0 %
(6)

Eelkõige tuleneb otseselt määruse (EL) 2018/848 kohaldamise tähtpäevast mitu tähtpäeva, mis on seotud eranditega, aruannetega või komisjonile erandite lõpetamiseks või pikendamiseks antud volitustega. Seega on samuti asjakohane lükata sellised tähtpäevad edasi ühe aasta võrra. Vastavate tähtpäevade määramisel võeti arvesse aega, mis ettevõtjatel kulub erandite lõppemisega kohanemiseks või selleks, et liikmesriigid ja komisjon saaksid koguda piisavalt teavet eranditega hõlmatud teatavate sisendite kättesaadavuse kohta, või selleks, et komisjon saaks esitada Euroopa Parlamendile ja nõukogule aruande ning koostada seadusandliku ettepaneku või delegeeritud õigusaktid.
(3)

Vaja on leida lahendus olukorrale, kus segus kasutatakse erinevaid, kuid toksikoloogiliselt väga sarnaseid koostisaineid, ning kus pole teada, milline koostisaine teataval ajal turule viidud konkreetses segus esineb. Tagamaks et tervisealases hädaolukorras tegutsemise nõuetest on võimalik praktikas nõuetekohaselt kinni pidada, peaks importijatel ja allkasutajatel olema lubatud lisada segu toksikoloogiliselt sarnased koostisained vastastikku asendatavate koostisainete rühma ning esitada teave nende koostisainete kogusisalduse kohta segus, ilma et nad peaksid nende sisaldust eraldi täpsustama. Et võimaldada mürgistusteabekeskustel töötada välja sobiv tervisealases hädaolukorras tegutsemise strateegia, tuleks koostisained vastastikku asendatavate koostisainete rühma lisada üksnes juhul, kui nende klassifikatsioon lähtuvalt nende mõjust tervisele ja füüsikalisest mõjust on identne ning kui ohu kindlakstegemise andmed ja täiendav ohuteave on identsed kõigi saadud lõpliku segu kombinatsioonide puhul, milles asjaomased koostisained esinevad. Teatavatesse ohuklassidesse klassifitseeritud koostisainetel peaksid ühtlasi olema samasugune tehniline funktsioon ja samasugused toksikoloogilised omadused, et need oleks võimalik samasse rühma lisada.
(2)

Värvisektor on tõstatanud konkreetse probleemi seoses tervisealases hädaolukorras tegutsemise nõuete rakendatavusega selliste värvide puhul, mida valmistatakse müügikohas piiratud koguses spetsiaalselt üksiktarbijale või kutsealasel eesmärgil kasutajale. Selleks et rahuldada tarbijate nõudlust väga spetsiifiliste värvitoonide järele, võib värvisegude tootjatelt paluda peaaegu piiramatu arvu eri koostisega värvide valmistamist ja tarnimist. Tervisealases hädaolukorras tegutsemise nõuete järgimine eeldaks seega, et tootjad esitavad teabe ja moodustavad eelnevalt UFId äärmiselt suure arvu kõigis värvikombinatsioonides värvide puhul, millest paljusid ei pruugita tegelikult kunagi tarnida, või et nad lükkavad iga tarne edasi, kuni teave on esitatud ja UFI moodustatud. Mõlema lähenemisviisiga kaasneks eritellimusel värvide tööstusele ebaproportsionaalselt suur koormus.
(4)

Tarbijaohutuse komitee jõudis oma 21.–22. juuni 2018. aasta arvamuses (2) järeldusele, et kui HEMA ja di-HEMA-TMHDC kantakse tehisküüne modelleerimise süsteemi osana korrektselt küüneplaadile (..), ei kujuta need endast tõenäoliselt sensibiliseerimisohtu, tingimusel et nende kasutamine piirdub ainult küüneplaadiga ja välditakse kokkupuudet külgneva nahaga. Lisaks jõudis tarbijaohutuse komitee järeldusele, et HEMA ja di-HEMA-TMHDC on nõrgad kuni mõõdukad sensibiliseerivad ained ja nendega kaasneb sensibiliseerimisoht, mis tuleneb toodete väärkasutusest või ebaõigest pealekandmisest või küünte kõrval oleva naha juhuslikust saastumisest tavapärastes ja põhjendatult eeldatavates kasutustingimustes.
(1)

COVID-19 kriis on põhjustanud häireid L-kategooria sõidukite kriitiliste osade ja komponentide tarneahelas ning vähendanud nõudlust nende sõidukite järele märkimisväärselt. Seetõttu on tootjatel tekkinud märkimisväärseid viivitusi oma Euro 4 sõidukite laovarude ammendamisel, sest need sõidukid tuleb Euroopa Parlamendi ja nõukogu määruse (EL) nr 168/2013 (3) IV lisa kohaselt registreerida enne 1. jaanuari 2021, mil hakatakse kohaldama Euro 5 keskkonnanõudeid.
(2)

Tarbijaohutuse komitee jõudis oma arvamuses ka järeldusele, et metoksüpropüülaminotsükloheksenülideenetoksüetüültsüanoatsetaat on sekundaarne amiin, mida on kerge nitrosoamiiniks nitroosida. Seda ei tohi kasutada koos nitroosivate ainetega. Nitrosoamiinide sisaldus peab jääma alla 50 ppb.
(1)

Määrus (EÜ) nr 2533/98 sätestab, et Euroopa Keskpangal (EKP) on õigus nõuetekohaselt põhjendatud juhtudel koguda andmeesitajatelt konsolideeritud statistilist teavet, sealhulgas teavet nende kontrolli all olevate üksuste kohta. Selleks täpsustab EKP konsolideerimise ulatuse. Rahaturgude statistika korrapärase koostamise huvides kohustab Euroopa Keskpanga määrus (EL) nr 1333/2014 (EKP/2014/48) (2) andmeesitajaid esitama oma residentsuse liikmesriigi RKP-le või EKP-le konsolideeritud alusel iga päev statistilise teabe rahaturuinstrumentide kohta, hõlmates oma liidus ja EFTAs asuvad filiaalid.